पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़। किशनगढ़ स्थित 220 केवी सब स्टेशन में फाल्ट आने से आधे शहर की दो घंटे(सुबह 7.30 बजे से 8.10 बजे ) फिर (9 बजे से 10.30 बजे ) बिजली गुल रही। इससे सेक्टर 1, 2, 3, 4, 5,6 हरियाणा एवं पंजाब राज भवन, 7, 8, 9, 10,11, 16, 17, 18, 19, 22 ए,बी, 26, बापूधाम कॉलोनी, 26, 27, 28, 29, 30, 31,32, इंडस्ट्रियल एरिया फेज एक, दो, रामदरबार कॉलोनी, हल्लोमाजरा, मौली जागरां गांव एवं कॉलोनी, रायपुर कलां, खुर्द, मक्खन माजरा के लोगों ने दिन के समय हुए घर के अंधेरे को दूर करने के लिए मोमबत्तियां जलानी पड़ी। बिजली गुल होने से शहर के आधे हिस्से की ट्रैफिक लाइट बंद हो गई। वहीं सेक्टर 16 और 32 के अस्पताल की इमरजेंसी में जनरेटर से बिजली देनी पड़ी।
बिजली गुल होने के कारण सुबह के समय पानी की सप्लाई प्रभावित हुई। नगर निगम के 200 ट्यूबवेल्स की मोटरें बंद होने से शहर की पानी सप्लाई लो प्रेशर हो गई। वहीं मनीमाजरा , बापूधाम कॉलोनी ,रामदरबार और मौली जागरां कॉलोनी और रायपुर खुर्द,रायपुर कलां, बहलाना, मक्खन माजरा, दड़वा और मौली जागरां की पानी सप्लाई बंद हो गई। क्योंकि शहर में सुबह 8.10 बजे बिजली चालू हो गई लेकिन गांवों में सप्लाई नहीं हुई। यहां पर सुबह 7.30 बजे से सुबह 10.30 बजे तक बिजली गुल रही।
बिजली विभाग के एक्सईएन एवं पावर कंट्रोलर अनिल धमीजा का कहना है कि सुबह बिजली के किशनगढ़ स्थित 200 केवी सब स्टेशन के दो पार्ट में से एक में शार्ट सर्किट हो गया जिससे बिजली सघ्लाई का लोड100 मेगा वोल्ट एम्पियर के दूसरे सब स्टेशन पर आ गया। इसके कारण उसमें भी खराबी आ गई। इनके फॉल्ट को ढूंढऩे के लिए पावर कंट्रोल की टीम ने काफी मशक्कत करनी पड़ी। एक हिस्से को ठीक करके उसपर कुछ हिस्से का लोड शिफ्ट किया गया, इसके बाद दूसरे सब स्टेशन से जुड़ शहर के कुछ हिस्से करके बिजली सप्लाई बहाल की गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn